

TOREK, 10. maj 2016, ob 19.30

Akademija za glasbo, Dvorana Tria Lorenz

Kongresni trg 1/I

**MAGISTRSKI KONCERT**

**»Sakralna glasba na habsburških tleh«**

Komorni zbor Akademije za glasbo

Priložnostni orkester Akademije za glasbo

Erik Šmid, dirigent

Štefica Stipančević, sopran

Inez Osina, mezzosopran

Gregor Ravnik, tenor

Matija Bizjan, bas

Eva Dolinšek, orgle

Mentor

izr. prof. Marko Vatovec

**Nastopajoči**

*Štefica Stipančević*, sopran

*Inez Osina*, mezzosopran

*Gregor Ravnik*, tenor

*Matija Bizjan*, bas

*Eva Dolinšek*, orgle

**Komorni zbor Akademije za glasbo**

SOPRAN: *Eva Vačovnik, Maja Ceglar, Katarina Brenčič, Marjeta Rutar, Ana Češnjevar, Špela Črnko, Eva Čeh, Irma Hostnik, Vita Zalar*

ALT: *Nina Skebe, Mojca Cej, Veronika Vižintin, Lavra Zupančič, Katja Kos, Katja Bogovič, Nives Kemperle, Špela Ramšak*

TENOR: *Janez Pincolič, Črt Lasbaher, Raul Mendoza Perez, Tine Bec, Matej Velikonja, Gašper Banovec, Miha Banovec*

BAS: *Žiga Jernejčič, Gašper Muženič, Anej Černe, Matej Kastelic, Jaka Mihelač, Jure Kavčič, Dušan Ješelnik, Matevž Ferjančič, Jani Klančič, Miha Klobčar*

**Priložnostni orkester Akademije za glasbo**

VIOLINA I: *Mojca Bec (solo), Dora Rakar, Eva Grmek*

VIOLINA II: *Mojca Batič (solo), Dijana Opačić, Mirjam Šolar*

VIOLONČELO: *Jaka Trilar (solo), Katarina Kozjek*

KONTRABAS: *Andrej Kašić*

TROBENTA: *Miha Salobir, Jernej Gantar*

OBOA: *Monika Babič, Anja Jamšek*

PAVKE: *Vito Opeka*

**Wolfgang Amadeus Mozart** (1756–1791), rojen v Salzburgu, je že v ranem otroštvu navduševal strokovno glasbeno publiko na koncertih s svojo virtuoznostjo, odličnim glasbenim spominom in improvizacijskimi sposobnostmi. Pri šestnajstih letih je postal koncertni mojster na salzburškem dvoru in bil v tem času deležen precejšnje podpore s strani grofa Sigismunda von Schrattenbacha, ki ga je nekaj let zatem nasledil nadškof Hieronim Colloredo. V letih 1769–1773 je trikrat potoval v Italijo, kjer se je med drugim učil pri tedaj najbolj znanem kontrapunktiku Giovanniju Martiniju. Po vrnitvi v Salzburg so se njegovi odnosi s salzburškim nadškofom skrhali, zato je leta 1781 pretrgal vse službene vezi in se preselil na Dunaj, kjer je ostal do smrti. Mozartove glavne stvaritve s področja sakralne glasbe sodijo v obdobje njegove salzburške službe. Njihov slog kaže na vplive dunajske in salzburške tradicije, neapeljske šole in včasih zaradi Martinija tudi vpliv stila antica. **Missa in C** (KV 259) spada med t.i. kratke maše (lat. missa brevis) in je bila napisana med letoma 1775 in 1776. ko je Mozart služboval pri nadškofu Colloredu na salzburškem dvoru. Zaradi značilnega koncertantnega orgelskega sola v Benedictusu je znana pod imenom »Orgelska maša«. Napisana je za orkester, štiriglasni zbor in štiriglasni solistični ansambel.

\* Izvedbo skladb je podprl Muzikološki inštitut ZRC SAZU

**K sporedu**

Spored koncerta programsko zajema vokalna in vokalno-inštrumentalna sakralna dela, nastala na tleh Habsburške monarhije od 17. pa do začetka 19. stoletja. Vsi skladatelji, predstavljeni na koncertu imajo srednjeevropske korenine, velik del njihovega umetniškega snovanja pa predstavlja ravno sakralna glasba.

**Joseph Haydn** (1732–1809) se je rodil v avstrijskem Rohrauu in mladost preživel kot zborist v katedrali sv. Štefana na Dunaju, kjer je ostal do svojega 18. leta. V tem času je obiskoval ure petja, čembala in violine in si pridobil prvo skladateljsko znanje pri Nicoli Antoniu Porpori. Leta 1761 je dobil stalno zaposlitev na dvorcu Esterhazyu v Eisenstadtu, kjer je 30 let deloval kot dvorni kapelnik. Pisal je glasbo za dvorne zabave, koncerte, operne predstave ter cerkveno glasbo, ki je bila namenjena bogoslužju v dvorni kapeli. Zadnja leta svojega življenja je preživel na Dunaju in v Londonu, v teh dveh evropskih prestolnicah pa so tudi nastala njegova najtehtnejša dela. Štiriglasen a capella motet **Deus meus** je predelava njegove skladbe Abendlied zu Gott, ki jo je leta 1803 objavil v zbirki Tri in štiriglasnih pesmi za zbor in klavir. Zapis priredbe je bil najdem v dunajski dvorni kapeli s podpisanim latinskim tekstom, manjšimi ritmičnimi in metričnimi spremembami in brez spremljave klavirja. Tako je nastal motet v starejši tradiciji cerkvene glasbe, ki ne temelji več na zgodovinskem stilu antico, temveč na bogatejšem klasicističnem jeziku.

**Janez Krstnik Dolar** (ok. 1620–1673) se je rodil v Kamniku. Po končani gimnaziji v ljubljanskem jezuitskem kolegiju je na Dunaju študiral filozofijo

filozofijo in teologijo. Dvakrat je kot profesor deloval v jezuitskem kolegiju v Ljubljani, leta 1658 pa je bil po ukazu avstrijskega provinciala poslan za duhovnika v Passau, kjer je deloval tri leta, dokler ni bil zaradi svojih glasbenih sposobnosti premeščen na Dunaj. Tam je opravljal ugledno mesto glasbenega vodje v jezuitski cerkvi Am Hof – na tem položaju je bil do konca svojega življenja predstojnik jezuitskega kolegija sv. Ignacija in Pankracija. Psalm **Nisi Dominus** (uglasbitev psalma 126) je sestavni del Marijinih večernic in je napisan za štiri solistične in zborovske glasove s spremljavo continua.

**Jakob Frančišek Zupan** (1734–1810) se je rodil v Schröttnu na Zgornjem Štajerskem, kjer je pri organistu in učitelju hengsberške župnijske cerkve Andreasu Dämbu dobil svoje prvo glasbeno znanje. Študiral je v Gradcu, pred letom 1757 pa je prišel v Kamnik, kjer je sprva deloval kot pomočnik učitelja in organista Valentina Götzla, leta 1760 pa prevzel njegovo mesto regens chorija župnijske cerkve na Šutni. Viri pričajo tudi o kratkotrajnejšem Zupanovem delovanju v deškem semenišču v Komendi, kjer naj bi med letoma 1762 in 1756 deloval kot glasbeni vodja in učitelj in si v tem času z izvedbami vokalno-inštrumentalnih del dvignil ugled in prepoznavnost. Leta 1765 se je vrnil v Kamnik, kjer je do upokojitve leta 1803 opravljal delo organista in regens chorija. Himna **Te Deum laudamus** nedvomno sodi med pomembnejša vokalno-inštrumentalna dela glasbene zapuščine zgodnjega klasicizma na Slovenskem. Napisana je za štiriglasni zbor in soliste ter t.i. cerkveni trio (vln 1, vln 2 in orgle) z dodanim parom clarinov in pavk.

**Spored**

Joseph Haydn (1732–1809)

*DEUS MEUS (Hob. XXVc:9)*

Ps 19, 25, 31, 71

Janez Krstnik Dolar\* (ok. 1620–1673)

*NISI DOMINUS*

Ps 126

Jakob Frančišek Zupan\* (1734–1810)

*TE DEUM LAUDAMUS*

ambrozijanska hvalnica

Te Deum laudamus

Tu devicto mortis

Salvum fac

Per singulos dies

Wolfgang Amadeus Mozart (1756–1791)

*MISSA IN C (KV 259)*

mašni ordinarij

Kyrie

Gloria

Credo

Sanctus

Benedictus

Agnus Dei